**ОБАВЈЕШТЕЊЕ**

Новим системом регистрације пољопривредних газдинстава је уведено обавезно редовно годишње ажурирање **података о врсти и бројном стању стоке** као и о начину кориштења земљишног посједа (врстама усјева/засада на земљишним парцелама у текућој години).

*Ажурирање података је обавезно за сва регистрована газдинства и то сваке године у периоду од 01. јануара до 15. маја.*

**Обрасце за ажурирање података дужни сте предати сваке године, чак и уколико немате никаквих промјена у односу на претходну годину.**

Регистровано газдинство/корисник може имати активан или пасиван статус у Регистру. Активан статус значи да су испуњене све обавезе и да газдинство/ корисник има сва права по основу регистрације. ***Пасиван статус значи да неке обавезе нису испуњене и да постоји блокада права на одређени рок или до испуњавања приспјелих обавеза.*** Газдинства која у прописаном року не буду извршила ажурирање података добиће пасиван статус у Регистру газдинстава и Регистру корисника, што значи да неће моћи остварити било каква права по основу регистрације до краја те године. Пасиван статус у Регистру добиће и сва газдинства/корисници који имају неизмирен дуг према Министарству (по било ком основу), као и сва газдинства/корисници код којих је инспекцијском контролом утврђено ненамјенско кориштење средстава Аграрног буџета.

**Молимо вас да извршите своју обавезу на вријеме, како би имали могућност да остварите право на подстицајна средства.**

**Произвођачима млијека препоручујемо ажурирање у ЈАНУАРУ СВАКЕ ГОДИНЕ**